15/10/2010 | Administración LocalMunicipal
Boimorto
Aprobación definitiva da Ordenanza fiscal reguladora da corta forestal e da taxa polo depósito e transporte de madeira de corta e anuncio do acordo de incoación do expediente de nomeamento de Suso de Marcos como fillo predilecto

O Pleno Municipal, en sesión ordinaria celebrada o día 30 de setembro de 2010 acordou rexeitar as alegacións presentadas contra a aprobación inicial polo Pleno municipal da ordenanza fiscal nº 20 reguladora da corta forestal e da taxa polo deposito e transporte de madeira de corta presentadas no rexistro de entrada deste Concello o dia 11/06/2010 có nº de rexistro de entrada 7520, asi como aprobar definitivamente o texto de ordenanza aprobado xa inicialmente en sesión do Pleno municipal ordinaria de data 29/04/2010, rectificando erro en aplicación do artigo 105 da Lei 30/1992 de réxime xurídico das adminsitracións públicas e do procedemento administrativo común no artigo 1.3 eliminado a referencia o 3.6, polo que procédese a continuación á publicación do texto integro da ordenanza que entraá en vigor segundo a súa disposición derradeira unha vez transcorrido o prazo dun mes dende o dia seguinte o da súa publicación integra no BOP. A presente Ordenanza ten coma fin controla-la explotación forestal dos montes sitos no Concello de Boimorto, dada a importancia que para o mesmo debe de ter desde os puntos de vista industrial-madeireiro e de protección paisaxística, así coma velar pola debida conservación das vías públicas de titularidade municipal, que poden ser obxecto de desperfectos por causa das operacións de pranta e corta da madeira, evitando a destrucción dos camiños públicos e o depósito de residuos das operacións dentro do dominio público. Asimesmo, polo medio da mesma, acórdase a imposición e ordénase a taxa por outorgamento de autorizacións para o depósito de carga e transporte de madeira de corte, e pola utilización privativa ou o aproveitamento especial do dominio público local viario durante os labores de corta, carga e transporte da madeira de corta, ante a necesidade de repercutir nos suxeitos beneficiarios destas autorizacións os custes da tramitación das licencias e ante a de racionaliza-la tributación das diversas clases de ocupación do dominio público local que beneficie a suxeitos determinados, impedindo ou dificultando o uso común ou xeral do dominio público local por outros suxeitos, harmonizando así a tributación de tódalas clases de utilización privativa ou aproveitamento especial do dominio público local. A efectos de simplificación no cumprimento das obrigas xerais dos interesados en realiza-lo aproveitamento madereiro, óptase por refundir nun só texto a regulación xeral administrativa do réxime de control e outorgamento de autorizacións, xa que e acto suxeito a licenza segundo o artigo 15 do PXOM de Boimorto a tala de árbores integradas en masa arbórea, espazo boscoso, arborado ou parque, agás as autorizadas en solo rústico por Organismo competente en materia agraria e/ou forestal, destacando coma medida fundamental a esixencia de fianza para garanti-la reparación dos eventuais desperfectos que se produzan nos labores de carga da madeira, e a regulación tributaria da taxa que grava a tramitación das autorizacións e a taxa pola ocupación do dominio público local coa madeira e os vehículos de transporte da mesma durante as operacións de carga. En aplicación do disposto no artigo 41.2.2 do PXOM sobre tala das plantacións establécense requisitos da solicitude de licenza para talas sendo o madereiro encargado da tala o responsable directo dos desperfectos ocasionados nas vías públicas municipais como consecuencia do depósito da madeira, quedando obrigado á reparación das mesmas incluíndo a limpeza e retirada dos depósitos, tendo o madereiro que constituir unha fianza en beneficio do Concello de Boimorto para responder dos posibles danos a bens públicos non reparados voluntariamente na contía que fixe o servizo técnico municipal en informe previo o outorgamento de licenza. Para evita-la posible interferencia entre os dous réximes, establécese unha clara diferenciación dos contidos fiscais e xerais no artigo 1 da mesma, ante o diverso réxime xurídico, fundamentalmente de recursos, que rexerá nun ou outro ámbito xurídico. Por último, establécese, na Disposición Derradeira, unha vacatio legis de un mes para retrasa-la entrada en vigor da Ordenanza, para respecta-lo prazo de carencia contido no artigo 65.2. da Lei 7/1985, do 2 de abril, de bases do réxime local, no tocante á parte xeral ou non fiscal da Ordenanza, así como para facilitar un período de adaptación aos suxeitos que poidan resultar afectados pola mesma.1.- Consonte ao disposto nos artigos 591 do Código civil e 25, 28 e 49 da Lei 7/1985, do 2 de abril, de bases do réxime local; e no PXOM, o Concello de Boimorto establece a presente ordenanza reguladora das talas ou cortas forestais, sendo o seu ámbito de aplicación o termo municipal de Boimorto, sen prexuízo das disposicións especiais que poidan rexer en zonas calificadas coma especialmente protexidas ou espacios naturais.2.- No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto no artigo 57 en relación co artigo 20.3 do Real decreto-lexislativo 2/2004, do 5 de marzo, polo que se aproba o Texto refundido da Lei reguladora das facendas locais, o Concello de Boimorto acorda a imposición ou establecemento da a taxa por depósito de carga e transporte de madeira de tala ou corta, que se rexerá pola presente ordenanza fiscal, redactada consonte ao disposto no artigo 16 do dito Real decreto lexislativo 2/2004.3.- Terán natureza tributaria, e, polo tanto, estarán suxeitos ao réxime xurídico propio da materia tributaria, os preceptos contidos nos artigos 1.2, 3.5, e nos artigos 11 a 18, ambolosdous incluidos, desta Ordenanza, así como a súa disposición derradeira. Non se poderá, dentro do termo municipal de Boimorto, realizar corta ou tala forestal algunha, sen obter previamente a correspondente autorización do Concello, que será solicitada en modelo oficial nas oficinas deste, sen prexuizo de que a tala autorizada en solo rústico polo Organismo competente en materia agraria e/ou forestal evite a necesidade de licenza urbanística debera comunicarse ó Concello de Boimorto a realización de corta ou tal forestal os efectos de liquidación no seu caso de taxa por ocupación do dominio público e constitución de fianza para responder dos posibles danos en bens de dominio público.1.- Para poder realizar cortas de árbores, dentro do término municipal de Boimorto, a persoa física ou xurídica responsable da corta deberá solicitalo cunha antelación mínima de UN MES. A falta de resolución expresa por parte do Concello nese prazo suporá que se entenda denegada a autorización.2.- O impreso da solicitude deberá de ser cuberto en tódolos seus apartados, e rexistrado debidamente nas oficinas do Concello. Nel faranse constar, en todo caso, os seguintes datos: A) Identificación do propietario e do madereiro indicando domicilio a efectos de notificación. De ser persoa xurídica, documento auténtico onde consten as identidades dos administradores e do representante legal da entidade. B) Referencia catastral da/s parcela/s onde se van desenvolve-los labores. Plano catastral de situación da/s parcela/s onde se van desenvolve-los traballos indicando día e horario de desenvolvemento dos labores e especie de madeira obxecto da tala así como toneladas a extraer C) Vias a utilizar para o transporte da madeira. D) Deberase achegar, ademáis, fotocopia compulsada do permiso de corta, expedido pola autoridade competente.3.- As persoas ou entidades que se ocupen habitualmente da realización das operacións obxecto desta Ordenanza poderán presentar unha solicitude única para todo o exercicio, debendo, neste caso, comunicar ao Concello, unha vez concedida a autorización anual, cunha antelación mínima de 3 días, os lugares e días en que vaian realizar cada unha das súas operacións. A falta de comunicación, que deberá ser escrita, en todo caso, suporá infracción e conlevará a sanción correspondente.4.- Xunto co impreso de solicitude, os suxeitos pasivos deberán presenta-lo documento xustificativo de ter autoliquidado, con carácter previo á presentación da solicitude, as taxas correspondentes á mesma consonte a presente Ordenanza. Non se dará trámite ás solicitudes que non acompañen xustificante do pagamento previo das taxas anteditas.5.- Cando se trate de solicitudes únicas para todo o exercicio, deberá acompañarse á instancia de solicitude documento xustificativo de ter abonado as taxas de tramitación recollidas no artigo 15.1, e, tamén, polo menos, a taxa correspondente a unha ocupación por unha corta, esto é, a recollida no artigo 15.2. Nestes casos, e cada vez que se pretenda realizar outra corta, unha vez feita a primeira, o interesado tan só deberá presenta-lo documento de autoliquidación das taxas recollidas no artigo 15.2. A falta de presentación da autoliquidación de cada operación suporá que se entenda realizada a operación sen a preceptiva autorización. Serán responsables a efectos do cumprimento desta Ordenanza, por esta orde: a) Os solicitantes da autorización. b) Os titulares da empresa/establecemento mercantil que realice os labores. c) Os donos das parcelas sobre as que se realicen as operacións, que responderán solidariamente a efectos desta Ordenanza. A tales efectos, consideraranse donos aos que figuren nos Rexistros Fiscais do Concello de Boimorto. d) As persoas que manipulen as máquinas/aparellos cos que se realice a corta, solidariamente. As vías públicas non se poderán utilizar para almacén de madeira. Os depósitos de troncos, ramas ou follaxe non poderán invadi-la zona de circulación, tanto de vehículos como de persoas, nin interrompe-la funcionalidade das cunetas, canalizacións, pontes, canles, pasos de auga ou calquera outra infraestructura auxiliar ou anexa ós viarios, nin supor risco para os usuarios da vía. O posible desgaste ou deterioro das vías públicas debido ás operacións autorizadas conlevará a obriga de afiuzamento do risco de deterioro do dominio público. Os responsables das cortas establecerán unha fianza a favor do Concello, co obxecto de responder diante de posibles danos non reparados voluntariamente; a contía será fixada polo servizo técnico municipal. Poderá establecerse unha fianza única anual, da contía que sinalen os servizos técnicos municipais, cando os responsables das cortas teñan en previsión a realización habitual ao longo do exercicio dos labores regulados nesta Ordenanza. En ningún caso se poderán realiza-las operacións de corta sen ter constituido previamente a fianza. A fianza será depositada no Concello, unha vez requerido para elo, e a súa contía será notificada expresamente xunto á autorización, e de non ser necesaria licenza xunto coa toma de coñecemento das labores comunicadas previamente ó Concello. O responsable da corta responderá diante do Concello dos posibles danos ocasionados nas vías públicas municipais coma consecuencia do depósito e transporte de madeira, quedando na obriga da reparación das devanditas vías. O responsable da corta terá a obriga da limpeza e retirada de refugallos producidos nas operacións realizadas.1.- As limpezas ou reparacións deberanse realizar nun prazo máximo de 48 horas, a partir da retirada da madeira, ou en tres días cando coincida nunha fin de semana.2.- Transcorrido un prazo de sete días dende que se producise a destrucción ou deterioro do dominio público local ou a acumulación de restos procedentes das operacións de carga e almacenamento, o concello poderá realizar, con cargo á fianza, as operacións de reparación, corrección e/ou retirada de restos, sen prexuízo da sanción que proceda e de exerce-las accións oportunas para resarcirse dos custos, se non fosen totalmente cubertos pola fianza.3.- Se os danos fosen irreparables, a entidade será indemnizada en contía igual ó valor dos bens destruídos ou ó importe do deterioro dos danos.1.- Son infraccións da presente ordenanza os actos e omisións que contraveñan o establecido nesta. A comisión de calquera infracción levará aparellada a imposición ós responsables das correspondentes sancións, ademais da obriga de indemnizar aos prexudicados polos danos derivados da súa comisión.2.- As infraccións e sancións que lles corresponderán serán as seguintes: a) Pola omisión da solicitude de corta ou tala: 300 euros b) Pola falta de comunicación no casode excepcionalidade da necesidade de licenza ou no caso de autorizacións anuais: 200 euros c) Pola omisión do deber de constitución da fianza: 600 euros d) Por almacenamento de madeira nas pistas: 400 euros e) Pola falta de limpeza das vías e/ou gabias: 300 euros.3.- O procedemento sancionador será o establecido no R. D. 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora, en desenvolvemento da Lei 30/1992, e cos criterios expostos no Título XI da Lei 7/1985, modificada pola Lei 57/2003, de modernización do goberno local. Constitúe o feito impoñible deste tributo a realización de operacións de depósito, de carga e transporte en vehículos de madeira procedente da corta, reguladas nos artigos anteriores, e, en concreto: a) A tramitación das autorizacións pertinentes esixibles segundo o previsto no PXOM do Concello de Boimorto. b) A ocupación do dominio público local (viario municipal) durante as operacións propias da corta forestal, cando estea autorizado ou, sin estalo, se produza. A obriga de contribuír nace coa realización das actividades descritas no artigo anterior dentro do territorio do Concello de Boimorto. Non obstante, a presente taxa configúrase coma de depósito previo, polo que os suxeitos pasivos deberán ingresa-las cotas correspondentes aos feitos impoñibles antes descritos simultáneamente á presentación das solicitudes correspondentes. Serán suxeitos pasivos desta taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4. da Lei 58/2003, xeral tributaria, que resulten autorizadas para realiza-las actividades de carga e transporte de madeira de tala, e as que resulten beneficiadas por ditos aproveitamentos mesmo cando non obtivesen previa autorización.1.- Responderán solidariamente das obrigas tributarias do suxeito pasivo, as persoas físicas ou xurídicas que son causantes ou colaboran na realización dunha infracción tributaria, así como os copartícipes ou cotitulares das entidades recollidas no artigo 35.4 da Lei xeral tributaria, que responderán en proporción ás súas respectivas participacións das obrigas tributarias de ditas entidades.2.- Serán responsables subsidiarios os administradores ou liquidadores de quebras, concursos, sociedades e entidades en xeral, nos supostos e co alcance que sinale a Lei xeral tributaria. As tarifas a abonar polos feitos imponibles desta Ordenanza serán: 1.- Tramitación de nova licencia ou renovación: 15 euros.2.- Ocupación do dominio viario local durante as operacións: Mediante a autorización de corta ou tala, concédese o permiso para que os vehículos realicen labores estacionando temporalmente nas marxes das vías locais, sempre que non impidan ou entorpezan gravemente a circulación, de xeito que, ocasionalmente, desfruten de xeito especial do dominio público local, polo que se fixa unha ocupación estimada a tanto alzado, que terá carácter discontinuo, durante o tempo que duren as operacións, e que, polo tanto, tributará pola contía de 20€ 1.- As persoas naturais ou xurídicas interesadas na obtención dos aproveitamentos deberán cursa-la solicitude consonte ao previsto nos artigos anteriores.2.- A liquidación correspondente á solicitude de autorización para corta ou tala forestal liquidarase con carácter previo á presentación da solicitude, ben sexa anual ou accidental. Non se tramitará a solicitude sen o depósito previo da taxa respectiva.3.- A liquidación correspondente á ocupación do dominio público local durante as operacións liquidarase previamente ao momento de presentación da solicitude, ou á comunicación prevista para cada operación para cando se teña concedida unha autorización única de carácter anual ou non sexa necesaria expresamente licenza urbanística.4.- As empresas que realicen habitualmente os labores regulados nesta Ordenanza poderán asinar convenio de colaboración co Concello de Boimorto, nos que se poderán simplifica-lo cumprimento das obrigas formais e fiscais desta Ordenanza, establecendo, incluso, unha tarifa acumulada para un número determinado de operacións segundo as previsións anuais que sinale a empresa. Cando a utilización privativa ou o aproveitamento especial que se concedeu leve aparellada a destrucción ou deterioro do dominio público local, o suxeito pasivo, sen prexuízo do pago da taxa a que houbese lugar, estará obrigado ao reintegro do custe total dos respectivos gastos de reconstrucción ou reparación e do depósito previo do seu importe, nos termos anteriormente regulados. En todo o relativo á cualificación de infraccións tributarias e sancións, ademais do previsto nesta ordenanza, estarase ó disposto na Lei xeral tributaria e demais normativa aplicable. A presente ordenanza entrará en vigor unha vez transcorrido UN MES, a contar desde o día seguinte ao da publicación do anuncio de aprobación definitiva no Boletín Oficial da Provincia, permanecendo vixente ata que se acorde a súa modificación ou derrogación expresa. Na mesma sesión o Pleno municipal acordou: PRIMEIRO.- Incoar o expediente para a concesión da distinción honorífica de nomeamento como Fillo Predilecto do Concello de Boimorto a favor de Suso de Marcos con fundamento na proposta de varias asociacións veciñais presentada no Concello con rexistro de entrada nº 961 en data 13/07/2010. SEGUNDO.- Nomear como xuiz instructor deste expediente á animadora sociocultural do Concello Dª Martha Yaneth Candelo Estefania e como Secretaria á secretaria interventora do Concello Dª Angie Tatiana Novaes Dexeus. TERCEIRO.- Dar información pública deste acordo polo prazo dun mes con anuncio no BOP e na prensa local, prazo durante o que se presentaran documentos xustificativos dos méritos nos que se fundamentará a concesión da distinción así como poderán comparecer cantas persoas o desexen para a constatación dos datos noticias ou xuízos servizos, feitos ou actuacións motivadores do nomeamento CUARTO.- Certificación deste acordo quede no expediente incoado. Boimorto a seis de outubro de dous mil dez. O ALCALDE, Asdo.-José Ignacio Portos Vázquez